Judd Trump, al doilea clasat în ierarhia mondială, a obținut sâmbătă calificarea în finala World Open la snooker. Englezul a trecut fără mari probleme de Jackson Page (locul 52 mondial, 22 de ani), scor 6-2.
Mare favorit, Trump și-a pus în valoare experiența superioară, semifinala fiind echilibrată doar în prima sa parte (până la 2-2).
De la acel moment, Judd a trecut la comanda partidei, acesta câștigând ultimele patru frameuri consecutive.
Campion mondial în 2019, Trump (34 de ani) a reușit și un break de peste o sută de puncte (122).
În cea de-a doua semifinală se întâlnesc Ding Junhui (9) și Neil Robertson (15).
2024 World Open are loc în perioada 18-24 martie, la Yushan Sport Center (China). Turneul oferă premii totale în valoare de £815.000, iar campionul en-titre este Judd Trump (2019).
Prezența în semifinale este recompensată cu £32.500, finalistul primește £73.000, iar marele campion £170.000.
Page fell off in the second half of the match, it's his first semi final not the first time it's happened \uD83C\uDFB1
— CMS Snooker TV (@CMS_Snooker_TV) March 23, 2024
I look forward to seeing more of him in the business end of tournaments because he's been exceptional \uD83D\uDE0A
Judd Trump runs out 6-2 winner \uD83C\uDCCF #snooker #worldopen pic.twitter.com/ZKpYhi2q6m